Dubnica

Dubnicou sa v gopnickej terminológií myslí areál ZŤS + niektoré doplnkové časti mesta ako stanica a Kaufland. Areál ZŤS je jednou z najpopulárnejších, ak nie najpopulárnejšou destináciou pre gopnické výlety. Dubnica je tak významným miestom na gopnickej mape známeho sveta. Do Dubnice je najlepšie dostať sa Ficovymi vlakmi zadarmo, možno sa tam dopraviť však aj na bicykli či vo Favorite (prípadne aj inom vozidle). Práve tu možno na vlastnej koži pocítiť pravé dubnické žiarenie.

V ZŤS sa nachádza:

Údajne 7 bunkrov, z toho 2 boli úplne preskúmané, jeden bol preskúmaný čiastočne, jeden je uzavretý a ostatné ešte neboli objavené.

**Základný bunker** - bol objavený hneď na prvej expedícií. Ide o protiatómový kryt na jednom podlaží pod zemou. Dominuje mu veľká hala, v ktorej bol kedysi stôl. Ďalej je tam niekoľko spoločenských a sociálnych miestností a technické miestnosti. Do bunkra vedú 4 vstupy (z toho 2 trvalo priechodzie) + jeden potenciálny výlez. Ďalšími zaujímavosťami bunkra sú tabuľa s portrétom Gustáva Husáka či niekoľko hlbokých šácht naplnených vodou, ktoré predstavujú smrteľné nebezpečenstvo pre neopatrných návštevníkov.

**Angelikin bunker** - bol objavený na tretej expedícií vďaka Angelike. Viacpodlažný bunker siaha mnoho poschodí do podzemia, celkovou výmerou však nie je o moc väčší od základného bunkra. Bunker má dva vstupy a vedú ním dvoje, veľmi záhadným a mätúcim spôsobom prekrížené schodiská. Na každom poschodí je jedna veľká miestnosť a zopár malých bočných, väčšinou sociálne zázemie a technické miestnosti. V bunkri sa nachádza nefunkčný nákladný výťah. Možno tu nájsť mnoho artefaktov z čias keď sa s atómovým krytom rátalo v prípade jadrovej vojny so západom, napríklad tabuľa s rozdelením operačných jednotiek. Na druhom najhlbšom poschodí bol pri siedmej expedícií objavený alien.

**Hlavný bunker** - ešte rok pred konaním prvej expedície bol prístupný, potom sa ho však vláda rozhodla uzavrieť, oplotiť s ostnatým drôtom a nainštalovať kamery. Ide o bezpochyby najväčší a najzáhadnejší komplex a o jadro celého areálu. Predpokladá sa, že práve z jeho hlbín uniká dubnické žiarenie. História mimoriadne masívneho betónového objektu siaha ešte do druhej svetovej vojny. Jak nacisti tak komunisti využívali jeho priestory k verejne známym, aj utajeným činnostiam a procesom. Toto srdce Dubnice neprestáva gopnikov lákať, lenže infiltrácia objektu je príliš nebezpečná a mohla by viesť k neželanej pozornosti, napríklad obecnej polície Bernolákovo. Jedným zo spôsobov ako sa dostať dnu by okrem strihania ostnatého drôtu mohlo byť preliezť po nadzemnej konštrukcií ktorá spája objekt s niektorými susednými budovami.

**Veľký bunker** - jeho existencia bola dlho predmetom diskusií a posledné expedície sa venovali práve aj jeho nájdeniu. Tento bunker bol objavený behom siedmej expedície, no na poľutovanie vláda už uzavrela všetky jeho vstupy, takže sa možno dostať len do vstupných miestností. Predpokladá sa že ide o druhý najväčší bunker po hlavnom bunkri.

Ďalej sa v areáli nachádza množstvo opustených a neopustených budov. Neopustené budovy sú bezvýznamné fabriky a slúžia k dotváraniu charakteru areálu. Z väčších opustených budov možno spomenúť:

**Prvá budova** - bola objavená ako vôbec prvý opustený objekt. Ide o bývalú fabriku strednej veľkosti so vstupom a schodiskom z každej strany. Strecha nad časťou areálu je zrútená.

**Veľká / hlavná budova** - je najväčším opusteným objektom v celom areáli. Objavená bola už pri prvej expedícií. Budova má 6 kompletných nadzemných podlaží (prízemie + 5 poschodí), strechu s dvomi vstupnými miestnosťami na ňu (ústie schodiska a strojovňa výťahu s rebríkom), 1 kompletné podzemné podlažie a 2 ďalšie malé podzemné podlažia uložené pod sebou. V budove je niekoľko sto miestností, väčšina z nich je prístupná z hlavnej chodby, ktorá sa tiahne každým podlažím. Niektoré miestnosti sú ešte dodatočne navzájom prepojené. Sklá vnútri sú väčšinou vybité, všade po zemi je hromada papierového a stavebného odpadu. Väčšina pôvodného nábytku budovy sa už dnu nenachádza, v niektorých miestnostiach však ešte stále možno nájsť stôl, stoličky či skrine. Množstvo papiera nahromadeného na podlahe by v prípade požiaru spravilo z budovy behom pár minút žeravú pec.

V areáli je potom množstvo malých, najviac dvojpodlažných opustených budov o veľkostiach rodinných domov, ktoré slúžili na rôzne účely spojené z výrobnými procesmi, ktoré kedysi v areáli prebiehali. Vertikálnou dominantou ZŤS sú okrem tehlových komínov vzadu dve **chladiace veže**.

Doposiaľ bola Dubnica gopnikmi navštívená osemkrát vrámci nasledujúcich expedícií:

1. expedícia (Jakino, Ondrej, Bohuš) - objavené 2 opustené budovy a 1 bunker
2. expedícia (Ondrej, Bohuš, Jakino, Atila, Hracho) - 0.7l Nicolaus vodky, 4. stav, eufória z rozbíjania, únik do Kauflandu
3. expedícia (Bohuš, Ondrej, Jakino, Huso, Angelika, Bača) - s pivom, objavený Angelikin bunker, Ondrejova nehoda v základnom bunkri, simulovaný poplach v základnom bunkri (test ako sa zachová zvyšok posádky v prípade straty Husa, Bohuša a Ondreja), fotenie na streche
4. expedícia (Ondrej, Bohuš) - test čelovky, rutinná výprava
5. expedícia (Bohuš, Ondrej, Atila) - objavené hlbšie časti podzemia hlavnej (veľkej) budovy, dlhé čakanie na stanici
6. expedícia (Bohuš, Ondrej) - mikulášska výprava, za tmy, prieskum odľahlejších častí areálu, objavených niekoľko menších opustených budov a súterénov, prvý test Ondrejovho 18'' teleskopu
7. expedícia (Huso, Bohuš, Jakino, Ondrej) - výročná expedícia, veľký prieskum areálu, konečne objavený Veľký bunker (na sklamanie zavretý), objavených niekoľko menších opustených budov, objav aliena v Angelikinom bunkri
8. expedícia (Ondrej) - one night one dubnica challenge, prespanie na streche hlavnej (veľkej) budovy, prvá expedícia na bicykli, 1.3l vína

Do budúcna sa plánujú aj ďalšie expedície s cieľom predstaviť destináciu novým hosťom, objaviť nové bunkre a opustené budovy, a uskutočniť natáčanie a fotenie.

Návšteva ZŤS je v súčasnosti podmienkou k obdržaniu hodnosti botnik.

Kategória:Destinácie